The Brayden, Plan 1615 Plan at Laurel Springs in Jackson, WI by Bielinski Homes, Inc.
The Brayden, Plan 1615 At Laurel Springs Dodetal styg ná vliegtuig in woonbuurt neerstort | Maroela Media
Minstens 20 mense is dood nadat ŉ Indonesiese lugmagvliegtuig in ŉ woonbuurt in die besige stad, Medan, neergestort het.
Die Hercules C-130-vliegtuig het Dinsdag met 12 bemanningslede aan boord neergestort. Plaaslike televisiestasies het beeldmateriaal gebeeldsaai van die brandende vliegtuig, wrakke van motors en ŉ gebou wat gedeeltelik verwoes is.
Sairi Saragih, woordvoerder van die Adam Malik-hospitaal, het gesê die hospitaal het aanvanklik vyf liggame ontvang, maar die dodetal het later tot 20 gestyg. Agus Dwi Putranto, bevelvoerder van lugmagbedrywighede, het gesê daar was 12 bemanningslede aan boord, maar dit is nie in hierdie stadium duidelik hoeveel ander passasiers ook aan boord die vliegtuig was nie.
Die vliegtuig het kort voor 12:00 neergestort enkele minute nadat dit by die Soewondo-lugmagbasis opgestyg het. ŉ Lugmaghoof het aan die plaaslike MetroTV gesê die vliegtuig, wat sedert 1964 deur die lugmag gebruik word, kon moontlik ŉ tegniese probleem ondervind het. Die vlieënier het glo gevra om terug te keer na Soewondo, maar die vliegtuig het regs gedraai en twee minute later ŉ gebou getref terwyl dit neergestort het.
Dit is die tweede keer in die afgelope tien jaar wat ŉ vliegtuig in Medan neerstort. In September 2005 het ŉ Boeing 737 van die Mandala-lugredery neergestort kort nadat dit by die Polonia-lughawe opgestyg het. Die vliegtuig het in ŉ besige woonbuurt geval en 143 mense is in die voorval dood.
Medan het ŉ bevolking van ongeveer 3,4 miljoen mense en is die derde grootste stad in Indonesië, naas Djakarta en Surabaya.
Indonesië Indonesië C130-ongeluk
141 liggame gevind ná Indonesië-vliegtuigongeluk
Hercules C-13 ? Nie dalk C-130?
Ek ken ook net ‘n C-130. Ek dink hierdie kan maar aan swak / geen onderhoud toegrskryf word.